钦定古今图书集成/明伦汇编/交谊典/第077卷 > 《木兰花慢》〈伤别〉戴复古
## 钦定古今图书集成/明伦汇编/交谊典/第077卷 > 《木兰花慢》〈伤别〉戴复古

莺啼啼不尽，凭燕语，语难通。这一点芳心，十年不断，
恼乱东风。重来故人何处，但依前、流水小桥东。记得
同题粉壁，而今壁破无踪。兰皋空涨绿溶溶。流恨
落花红。念著破春衫，当时送别，灯下裁缝。相思谩令
自苦，叹云烟、过眼总成空。落日楚天无际，凭栏目送
归鸿。